Preliminariosios sutarties

1 priedas

**Projektas**

JUDRIOJO TELEFONO RYŠIO IR DUOMENŲ PERDAVIMO PASLAUGŲ PIRKIMO PAGRINDINĖ SUTARTIS

20\_\_\_\_ m. \_\_\_\_\_\_\_\_\_\_\_\_\_\_\_\_\_ \_\_\_\_\_\_ d. Nr.

Kaunas

***(Nurodyti vartotojo pavadinimą)*** (toliau – Vartotojas), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Vartotojo vardu pagrindą (pvz., įstatai / nuostatai, įgaliojimas ir pan.***), ir ***(nurodyti paslaugų teikėjo pavadinimą***) (toliau – Teikėjas), atstovaujamas (-a) ***(nurodyti pareigas, vardą, pavardę)***, veikiančio (-ios) pagal ***(nurodyti ir veikimo Teikėjo vardu pagrindą (pvz., įstatai / nuostatai, įgaliojimas ir pan.)***, toliau kartu vadinami (-os) Šalimis, atskirai – Šalimi, vadovaudamiesi (-osi) 2023 m. .................... d. judriojo telefono ryšio ir duomenų perdavimo paslaugų centralizuoto pirkimo preliminariąja sutartimi Nr. ...... (toliau – Preliminarioji sutartis), sudarė šią Pagrindinę sutartį (toliau – Sutartis).

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos šios sąvokos:

1. **Abonentas** – asmuo, kuriam Vartotojas užsako Teikėjo teikiamas paslaugas, naudojant Teikėjo išduotą SIM kortelę.
2. **Užsakovas** – Kauno miesto savivaldybės administracija, kuri atlieka Paslaugų ir Kitų susijusių paslaugų viešojo pirkimo procedūras ir sudaro Preliminariąją sutartį su laimėjusiu Teikėju.
3. **Kredito limitas** – Teikėjo ir Vartotojo sutarta pinigų suma, už kurią Abonentui teikiamos Paslaugos be išankstinio apmokėjimo per Sutartyje nurodytą ataskaitinį laikotarpį.
4. **Paslaugos** – Sutarties 1 priede nurodytos paslaugos, atitinkančios Sutarties 2 priedo reikalavimus, teikiamos Vartotojui pagal šią Sutartį.
5. **Kitos susijusios paslaugos** – Sutarties 1 priede nenurodytos, tačiau su pirkimo objektu susijusios paslaugos, susijusios su Paslaugomis ir / ar būtinos tinkamam Paslaugų suteikimui (pvz., galimybė skambinti trečiosioms šalims trumpaisiais numeriais (pvz., pagalba, taksi, bankai, duomenų perdavimo ir gavimo paslaugos telefone Šiaurės / Centrinėje / Pietų Amerikoje, Rusijoje, NVS, Rytų ir kitose šalyse), ir kitos su pirkimo objektu susijusios paslaugos. Kitomis susijusiomis paslaugomis nelaikomos ir Vartotojui šios Sutarties pagrindu negali būti teikiamos duomenų perdavimo skirstomosiomis linijomis, telekomunikacinių tinklų sujungimo ir fiksuoto telefono ryšio paslaugos. Kitos susijusios paslaugos įsigyjamos neviršijant 10 procentų pradinės Sutarties vertės, nurodytos Sutarties 11 punkte.
6. **Pradinės Sutarties vertė** – lėšų suma, kurią Vartotojas planuoja skirti Sutarties 1 priede nurodytoms Paslaugoms ir Kitoms susijusioms paslaugoms įsigyti (Vartotojui prie Preliminariosios sutarties pridedamame Vartotojų sąraše nustatyta Pradinės Sutarties vertė). Į šią vertę neįtrauktas Mokestis už automobilio stovėjimą, kaip nurodyta Pagrindinės sutarties 1.9 punkte.
7. **Preliminarioji sutartis** – sutartis sudaryta tarp Užsakovo ir Teikėjo, kuri nustato sąlygas, taikomas Pagrindinėms sutartims, sudarytoms Preliminariosios sutarties galiojimo laikotarpiu.
8. **SIM kortelė** – Teikėjo išduota judriojo telefono ryšio kortelė, skirta sukurti tinklo ryšį, leisti naudotis judriojo ryšio tinklo paslaugomis: skambinti, siųsti trumpąsias žinutes, perduoti duomenis bet kuriam kitam tinklo vartotojui, įsiminti telefonų numerius, kuriais reikia skambinti, ir pan.
9. **Mokestis už automobilio stovėjimą –** rinkliava, kuri mokama Lietuvos Respublikos rinkliavų įstatymo ar savivaldybės tarybos sprendimu nustatyta tvarka ir kuri nėra įskaičiuota į pradinės Sutarties vertę. Į pradinės Sutarties vertę įskaičiuojama Mokesčio už automobilio stovėjimą pervedimo teisės aktuose nustatytiems rinkliavą administruojantiems asmenims paslaugų kaina (mokėjimo SMS žinutės už automobilio stovėjimą kaina).

Mokestis už automobilio stovėjimą sumokamas pagal Sutartį ir teikiant sąskaitas faktūras išskiriamas (arba išskiriamas kas mėnesį pateiktose Vartotojams išduotų SIM kortelių ataskaitose), kad būtų galima išskaičiuoti jį iš pradinės Sutarties vertės.

1.10. **Paslaugų įkainiai** – Teikėjo pasiūlyti Sutarties 1 priede nurodyti Paslaugų įkainiai.

2. Šioje Sutartyje neapibrėžtos sąvokos aiškinamos vadovaujantis Preliminariąja sutartimi, Konkurso sąlygomis ir Lietuvos Respublikos teisės aktais.

3. Šalių santykių dėl Paslaugų ir Kitų susijusių paslaugų teikimo Preliminariosios sutarties reguliavimas, tiesiogiai ar netiesiogiai susijęs su šios Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**SUTARTIES OBJEKTAS**

4. Sutartimi Teikėjas įsipareigoja Vartotojui teikti Sutarties 1 priede nurodytas Paslaugas ir Kitas susijusias paslaugas, o Vartotojas įsipareigoja priimti tinkamai suteiktas Paslaugas ir Kitas susijusias paslaugas ir sumokėti už jas Sutartyje nustatytomis sąlygomis ir tvarka.

**III SKYRIUS**

**ŠALIŲ ĮSIPAREIGOJIMAI IR TEISĖS**

5. Teikėjas įsipareigoja:

1. nuosekliai vykdyti Sutartį, nustatytais terminais ir sąlygomis teikti Paslaugas, Kitas susijusias paslaugas ir vykdyti kitus įsipareigojimus, numatytus Sutartyje.
2. Paslaugas, Kitas susijusias paslaugas pradėti teikti ne vėliau kaip per 5 darbo dienas nuo Sutarties įsigaliojimo;
3. užtikrinti, kad teikiamos Paslaugos ir Kitos susijusios paslaugos atitiktų Sutarties 2 priede nurodytus ir Lietuvos Respublikoje galiojančių teisės aktų nustatytus reikalavimus ir atitiktų šioms paslaugoms keliamus nacionalinio saugumo reikalavimus, nurodytus Lietuvos Respublikos viešųjų pirkimų įstatymo 37 straipsnio 9 dalies 2 punkte, Teikėjas atitiktų šio įstatymo 47 straipsnio 9 dalies reikalavimus;
4. iki Paslaugų ir Kitų susijusių paslaugų teikimo pradžios paskirti už Sutarties vykdymą atsakingą asmenį ir pateikti šio asmens kontaktinius duomenis Vartotojui;
5. išduoti Vartotojo prašomą SIM kortelių kiekį;
6. teikti pagalbą Vartotojui ir / ar Abonentams Paslaugų ir Kitų susijusių paslaugų teikimo klausimais nemokamu telefonu [nurodyti Teikėjo pagalbos Abonentams tarnybos nemokamus telefono ryšio numerius];
7. pašalinti kilusius Paslaugų ir Kitų susijusių paslaugų teikimo sutrikimus ir Vartotojo pretenzijoje nurodytus trūkumus nedelsdamas, bet ne vėliau kaip per 1 (vieną) darbo dieną nuo pranešimo ar pretenzijos gavimo dienos;
8. per 24 valandas atsakyti į Vartotojo raštu ar žodžiu pateiktus prašymus ir (ar) klausimus;
9. sudaryti galimybę Vartotojui pasirinkti Kredito limitą, kuris negali būti mažesnis kaip 50 Eur, nemokamai sužinoti Kredito limito likutį ir, baigiantis šiam limitui, iš anksto apie tai įspėti Vartotoją;
10. sudaryti galimybę Vartotojui nemokamai internete peržiūrėti kiekvieno Abonento SIM kortelės detalią ataskaitą, kurioje nurodomi suteiktų Paslaugų ir Kitų susijusių paslaugų pavadinimai, suteikimo data, laikas, trukmė, adresatai (telefono Nr.), kaina ir mokėtina suma, Mokesčio už automobilio stovėjimą suma;
11. sudaryti galimybę Vartotojui neatlygintinai susipažinti su Sutarties 9 punkte nurodyta papildoma informacija;
12. gavęs Vartotojo prašymą, nedelsdamas blokuoti SIM korteles;
13. neskelbti Abonentų telefono numerių ir kitų jų duomenų be Vartotojo sutikimo, išskyrus atvejus, numatytus Lietuvos Respublikos teisės aktuose;

5.14. vykdydamas Sutartį, laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Paslaugų ataskaitos ir kiti su Sutarties vykdymu susiję dokumentai Vartotojui turi būti pateikti tik elektroniniu formatu. Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Vartotojas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“;

5.15. sudaryti galimybę Vartotojui keisti Sutarties 1 priede nurodytą Abonentų skaičių.

6. Teikėjas turi teisę:

6.1. Sutarties įsipareigojimų vykdymui pasitelkti Subteikėjus ir atsako už jų prievolių vykdymą. Ne vėliau negu Sutartis pradedama vykdyti, Teikėjas turi pranešti Vartotojui tuo metu žinomų Subteikėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus Subteikėjus. Sutarties vykdymo metu gali pakeisti (Vartotojui pareikalavus – privalo pakeisti) ar pasitelkti naują Subteikėją, jei Subteikėjai netinkamai vykdo įsipareigojimus, taip pat jei Subteikėjai nepajėgūs vykdyti įsipareigojimų dėl iškeltos bankroto bylos, pradėtos likvidavimo procedūros ar pan. padėties, jei reikia pasitelkti naują Subteikėją, siekiant užtikrinti operatyvų ir kokybišką Paslaugos teikimą ar dėl Teikėjo kitų nurodytų priežasčių. Apie tai Teikėjas turi raštu informuoti Vartotoją, nurodydamas Subteikėjų pakeitimo ar pasitelkimo priežastis. Pakeisti ar nauji Subteikėjai privalo pateikti Subteikėjo Sutarčiai vykdyti privalomas (jei tokių yra) licencijas ir pan. Gavęs tokį pranešimą, Vartotojas kartu su Teikėju sudaro susitarimą dėl Subteikėjų pakeitimo ar pasitelkimo. Jį pasirašo abi Sutarties Šalys, t. y. Teikėjas ir Vartotojas. Šis susitarimas yra laikomas neatskiriama Sutarties dalimi. Teikėjas negali vienašališkai keisti ar pasitelkti naujų Subteikėjų, apie tai raštu neinformavęs Vartotojo ir tokio pakeitimo neįforminęs rašytiniu susitarimu su Vartotoju;

6.2. apriboti Paslaugų teikimą Vartotojui ir / ar Abonentams viršijus Kredito limitą;

6.3. reikalauti iš Vartotojo 0,02 proc. dydžio delspinigių už kiekvieną uždelstą dieną nuo vėluojamos apmokėti sumos, Vartotojui neatsiskaičius Sutarties 24 punkte nurodytais terminais;

6.4. turi visas kitas Sutartyje ir Lietuvos Respublikoje galiojančiuose teisės aktuose numatytas teises.

7. Vartotojas įsipareigoja:

1. naudotis Paslaugomis ir Kitomis susijusiomis paslaugomis, nepažeisdamas Teikėjo patvirtintų Sąžiningo paslaugų naudojimo taisyklių;
2. sumokėti Teikėjui už suteiktas Paslaugas, įskaitant Mokestį už automobilio stovėjimą, ir Kitas susijusias paslaugas Sutartyje nustatytomis sąlygomis ir tvarka;
3. nedelsdamas informuoti Teikėją apie pastebėtus Paslaugų ir Kitų susijusių paslaugų sutrikimus;
4. naudodamasis Paslaugomis naudoti Lietuvos Respublikos teisės aktų reikalavimus atitinkančius įrenginius.

8. Vartotojas turi teisę:

1. Sutarties pagrindu užsisakyti ir naudotis Sutarties 1.4 ir 1.5 papunkčiuose nurodytomis paslaugomis;
2. Sutarties galiojimo metu keisti Sutarties 1 priede nurodytą Abonentų skaičių;
3. vienašališkai nutraukti Sutartį Lietuvos Respublikos viešųjų pirkimų įstatymo (toliau – VPĮ) 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų;
4. pareikšti pretenzijas raštu Teikėjui dėl nesuteiktų ar teikiamų Paslaugų ar Kitų susijusių paslaugų kokybės reikalavimų neatitikties Sutartyje nustatytiems reikalavimams (trūkumų);
5. tiesiogiai atsiskaityti su Subteikėjais. Apie šią galimybę Vartotojas Subteikėją informuoja atskiru pranešimu per 3 (tris) darbo dienas nuo informacijos iš Teikėjo apie pasitelkiamą Subteikėją gavimo dienos. Norėdamas pasinaudoti tiesioginio atsiskaitymo galimybe, Subteikėjas turi apie tai raštu ne vėliau kaip per 2 (dvi) darbo dienas informuoti Vartotoją. Tokiu atveju su Vartotoju, Teikėju ir Subteikėju bus sudaroma trišalė sutartis, kurioje pateikiama tiesioginio atsiskaitymo su Subteikėju tvarka, įskaitant teisę Teikėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su Subteikėju pasirašymas nekeičia Teikėjo atsakomybės dėl Sutarties vykdymo;
6. reikalauti iš Teikėjo mokėti Sutarties 34 punkte nurodyto dydžio baudą už Sutartimi prisiimtų įsipareigojimų nevykdymą ar netinkamą vykdymą;
7. turi visas kitas Sutartyje ir Lietuvos Respublikoje galiojančiuose teisės aktuose nustatytas teises.

**IV SKYRIUS**

**PAPILDOMA INFORMACIJA**

9. Papildoma informacija:

9.1. Teikėjo interneto svetainėje [Teikėjo interneto svetainės adresas] pateikiama informacija:

1. Kredito limitą reglamentuojančios sąlygos;
2. Paslaugų techninės priežiūros laikas;
3. Paslaugų pateikiamumas;
4. minimalūs reikalavimai Vartotojo techninei ir programinei įrangai;
5. Paslaugų teikimo blokavimo būdai ir terminai, Abonentui praradus galinį įrenginį;
6. informacija apie Abonento galimybę naudotis pagalbos iškvietimo paslaugas teikiančių institucijų paslaugomis ir apie bet kokius pagalbos iškvietimo paslaugų apribojimus, taip pat informacija apie skambinančio asmens vietos nustatymo duomenų teikimą Bendrajam pagalbos centrui;
7. informacija apie siūlomų Paslaugų užtikrinamą minimalią kokybę, įskaitant pradinio prisijungimo laiką ir kitus Paslaugų kokybės rodiklius, nustatytus Lietuvos Respublikos ryšių reguliavimo tarnybos;
8. informacija apie taikomas procedūras siekiant įvertinti ir sureguliuoti viešojo ryšių tinklo srautus, kad būtų išvengta šio tinklo pernelyg didelio apkrovimo, ir informacija apie tai, kaip šios procedūros galėtų paveikti viešojo ryšių tinklo kokybę;
9. informacija apie siūlomas techninės priežiūros paslaugas, įskaitant ryšio paslaugų teikimo sutrikimų pašalinimo terminą dienomis ar valandomis ir sąlygas, pagalbos ryšio paslaugų gavėjams paslaugas ir būdus, kaip gauti techninės priežiūros paslaugas;
10. informacija apie būdus, kaip Vartotojui nemokamai užregistruoti Paslaugų teikimo sutrikimus;
11. informacija apie Abonento teisę būti įrašytam į viešuosius spausdintus ir (ar) elektroninius abonentų sąrašus ir informacija apie Abonento duomenis, pateikiamus šiuose sąrašuose;
12. informacija apie tai, kokių veiksmų gali imtis Teikėjas, reaguodamas į saugumo incidentus arba į grėsmes viešųjų ryšių tinklų ir (ar) viešųjų elektroninių ryšių paslaugų saugumui ir vientisumui;
13. kita informacija, su kuria Lietuvos Respublikos teisės aktuose nustatyta tvarka privalo būti supažindinamas Vartotojas.

10. Esant prieštaravimų tarp Sutarties sąlygų ir Teikėjo interneto svetainėje pateikiamos informacijos, viršenybė suteikiama Sutarties sąlygoms.

**V SKYRIUS**

**PASLAUGŲ KAINA**

1. Pradinės Sutarties vertė yra ..................................... Eur be PVM. Į Pradinės Sutarties vertę neįskaičiuotos tos vertės, kurios gali atsirasti dėl įkainių peržiūros, Mokestis už automobilio stovėjimą.

Paslaugų pirkimui (išskyrus Mokestį už automobilio stovėjimą) skirta maksimali lėšų suma – ...................... Eur su PVM.

Vartotojas, esant poreikiui, gali įsigyti Kitų susijusių paslaugų, neviršydamas ................. Eur be PVM (.................... Eur su PVM) sumos (ši suma apskaičiuojama kaip 10 proc. nuo pradinės Sutarties vertės, nurodytos šios Sutarties 11 punkte, ir yra įskaičiuota į ją).

1. Sutarčiai taikoma fiksuoto įkainio kainodara. Minimali Vartotojo išperkama vertė netaikoma.
2. Į Paslaugų įkainius įskaičiuoti visi mokesčiai (išskyrus PVM) ir rinkliavos bei kitos išlaidos, susijusios su tinkamu Sutarties vykdymu, įskaitant, bet neapsiribojant:

13.1. SIM kortelių išdavimo išlaidas;

13. 2. Abonentų prijungimo / atjungimo išlaidas;

13.3. Abonento, perėjusio iš kito operatoriaus tinklo, numerio perkėlimo išlaidas;

13.4. Paslaugų aktyvavimo išlaidas;

13.5. dokumentų, kurių pagrįstai reikalauja Vartotojas, rengimo ir pateikimo išlaidas.

14. Paslaugų įkainiai, nustatyti šioje Sutartyje, taikomi visiems Abonentams.

15. Sutarties 1.4 ir 1.5 papunkčiuose nurodytos paslaugos yra perkamos pagal Vartotojo poreikį. Vartotojas neprivalo nupirkti Paslaugų ir Kitų susijusių paslaugų už visas Sutarties 11 punkte nustatytas vertes.

16. Minimalus mėnesinis prakalbamas mokestis vienam Abonentui nurodytas Sutarties 1 priede.

17. Vartotojas moka Teikėjui minimalų mėnesinį prakalbamą mokestį už kiekvienam Abonentui suteiktas Paslaugas per kalendorinį mėnesį ir kainą už suteiktas Paslaugas ir Kitas suteiktas paslaugas, kurios viršija ir / ar yra neįskaičiuotos į minimalų prakalbamą mėnesinį mokestį.

18. Į minimalų mėnesinį prakalbamą mokestį įskaičiuojamos šios Paslaugos:

18.1. neriboti skambučiai į visus Lietuvos operatorių tinklus;

18.2. neribotas SMS žinučių siuntimas į visus Lietuvos operatorių tinklus;

18.3. neribotas mobiliųjų duomenų naudojimas Lietuvoje (išskyrus 5G technologijų ryšį).

19. Į minimalų mėnesinį prakalbamą mokestį neįskaičiuojamos tarptautinių pokalbių, tarptinklinio ryšio, neriboto duomenų perdavimo Lietuvoje 5G ryšiu, mobiliojo elektroninio parašo, Sutarties 1.9 papunktyje nurodytų paslaugų kainos ir kt.

20. Už Sutarties 1.5 papunktyje nurodytas paslaugas sumokama ne didesnėmis nei užsakymo dieną Teikėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Teikėjo pasiūlytomis, konkurencingomis ir rinką atitinkančiomis kainomis.

21. Paslaugoms taikytino PVM peržiūra (perskaičiavimas):

21.1. Paslaugoms taikomas PVM apskaičiuojamas ir mokamas pagal galiojančius teisės aktus.

21.2. Jeigu Sutarties galiojimo metu, pasikeitus Lietuvos Respublikos teisės aktams, pasikeistų Paslaugoms taikytinas PVM tarifas, tai suinteresuota Šalis raštu kreipiasi į kitą Šalį dėl PVM tarifo perskaičiavimo. Susitarimai dėl Paslaugoms taikytino PVM perskaičiavimo įforminami raštu, Šalių suderinami ir laikomi sudėtine Sutarties dalimi. Šio punkto nuostata taikoma tik tada, kai PVM tarifas keičiasi (didėja arba mažėja) dėl teisės aktų pasikeitimo, ir netaikoma, jei PVM tarifas didėja ar atsiranda pareiga jį mokėti dėl nuo Teikėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan., – tokius galimus pokyčius Teikėjas turi įvertinti teikdamas pasiūlymą ir tokiu atveju paslaugoms taikomas PVM nebus keičiamas.

21.3. Pasikeitęs Paslaugoms taikytinas PVM tarifas taikomas tik po PVM tarifo pasikeitimo teikiamoms Paslaugoms.

22. Paslaugų įkainiai Sutarties galiojimo laikotarpiu gali būti peržiūrimi tokiomis sąlygomis ir tvarka:

22.1. Paslaugų įkainių perskaičiavimas inicijuojamas rašytiniu Šalies prašymu tuo atveju, jei Sutartis sudaryta anksčiau nei buvo perskaičiuoti Preliminariosios sutarties įkainiai, nurodyti Preliminariosios sutarties 2 priede, ir Sutartis dar galioja. Paslaugų įkainiai, nurodyti Sutarties 1 priede, perskaičiuojami (mažinami ar didinami) tokiu pačiu dydžiu (procentu), kaip ir Preliminariosios sutarties įkainiai, nurodyti Preliminariosios sutarties 2 priede.

22.2. Perskaičiuoti Paslaugų įkainiai įforminami rašytiniu Šalių susitarimu ne vėliau kaip per 10 kalendorinių dienų nuo prašymo pateikimo dienos. Susitarimas padidinti / sumažinti Paslaugų įkainius ir atitinkamai pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi.

22.3. Sutarties 1 priede nurodytas tarptinklinio ryšio paslaugų įkainis gali būti perskaičiuojamas (didinama arba mažinama) Ryšių reguliavimo tarnybai nustačius naujus priemokų už tarptinklinio ryšio paslaugas dydžius.

22.4. Dėl Paslaugų įkainių perskaičiavimo suinteresuota Šalis kreipiasi į kitą Sutarties Šalį raštu. Perskaičiuoti Paslaugų įkainiai įforminami rašytiniu Šalių susitarimu, kuris įsigalioja nuo jo pasirašymo dienos, jei pačiame susitarime nenumatyta kitaip.

22.5. Už Paslaugas, užsakytas iki Paslaugų įkainių perskaičiavimo dienos, sumokama pagal iki Paslaugų įkainių perskaičiavimo galiojusius Paslaugų įkainius, o už Paslaugas, užsakytas po Paslaugų įkainių perskaičiavimo (pakeitimo), Teikėjui bus sumokama taikant Paslaugų įkainius po perskaičiavimo.

22.6. Atlikus Paslaugų įkainių perskaičiavimą, vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, 191 punkte numatyta tvarka, esant poreikiui, patikslinama (didėja arba mažėja) Pradinės Sutarties vertė.

23. Galutinė kaina, kurią Vartotojas turi sumokėti Teikėjui, priklauso nuo vykdant Sutartį faktiškai suteiktų Paslaugų ir Kitų susijusių paslaugų kiekio.

**VI SKYRIUS**

**ATSISKAITYMO SĄLYGOS**

24. Už tinkamai ir faktiškai suteiktas Paslaugas ir Kitas susijusias paslaugas Vartotojas atsiskaito per 30 (trisdešimt) kalendorinių dienų nuo sąskaitos faktūros gavimo dienos. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų nuo Paslaugų ir Kitų susijusių paslaugų suteikimo. Nurodytu atveju ilgesnio apmokėjimo termino (60 (šešiasdešimt) kalendorinių dienų) taikymo galimybę Vartotojas įgyja tik tuo atveju, jei jis Teikėjui pateikia įrodymus, patvirtinančius apie finansavimo iš trečiųjų šalių vėlavimą.

25. Teikėjas privalo Vartotojui pateikti sąskaitą faktūrą iki einamojo mėnesio 6 dienos. Jeigu Vartotojas iki einamojo mėnesio 6 dienos negauna sąskaitos faktūros už praėjusį kalendorinį mėnesį, jis privalo apie tai informuoti Teikėją. Priešingu atveju yra laikoma, kad Vartotojas sąskaitą faktūrą gavo ir privalo ją apmokėti. Teikėjas turi teisę nustatyti kitą terminą sąskaitos faktūros pateikimui už užsienyje suteiktas Paslaugas.

26. Jei Teikėjas vėluoja pateikti Vartotojui sąskaitą faktūrą iki nustatyto termino, Vartotojas turi teisę pavėluotų dienų skaičiumi pratęsti nustatytą apmokėjimo terminą.

27. Mokestis už naudojimąsi Paslaugomis užsienyje (tarptinklinio ryšio paslauga) gali būti įtrauktas į kito kalendorinio mėnesio sąskaitą.

28. Atsiskaitant už Paslaugas negali būti taikomi Sutartyje nenumatyti mokesčiai ar kainos.

29. Mokėjimų dokumentai pateikiami elektroninėmis priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Teikėjo pasirinktomis elektroninėmis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis informacinės sistemos „E. sąskaita“ priemonėmis (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)).

30. Elektroninės sąskaitos faktūros priimamos ir apdorojamos naudojantis informacinės sistemos „E. sąskaita“ priemonėmis, išskyrus VPĮ 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

31. Vartotojui pageidaujant, Teikėjas kartu su sąskaita faktūra turi pateikti kiekvienos Vartotojui išduotos SIM kortelės ataskaitą, kurioje nurodytos įsigytos Paslaugos (atskirai išskiriant Mokesčio už automobilio stovėjimą sumą) ir Kitos susijusios paslaugos, jų kiekis, įsigijimo data, suteiktos paslaugos trukmė.

**VII SKYRIUS**

**ŠALIŲ ATSAKOMYBĖ**

32. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

33. Teikėjui dėl nepateisinamų priežasčių neteikiant ar netinkamai teikiant Paslaugas ar Kitas susijusias paslaugas ir Vartotojui dėl to pareiškus pretenziją, Teikėjas privalo ištaisyti nurodytus pažeidimus ir (ar) trūkumus nedelsiant, bet ne vėliau kaip per 1 darbo dieną nuo pretenzijos gavimo dienos. Jei Teikėjas nepašalina Vartotojo pretenzijoje nurodytų trūkumų, t. y. nesuteikia ar nepradeda teikti tinkamų Paslaugų ar Kitų susijusių paslaugų, laikoma, kad Paslaugos, dėl kurių buvo pateikta pretenzija, nesuteiktos ir už jas Vartotojas Teikėjui nemoka.

34. Teikėjui nevykdant ar netinkamai vykdant Sutarties 5 punkte nurodytų įsipareigojimų, Vartotojas turi teisę jam skirti 100 eurų dydžio baudą už kiekvieną pažeidimo atvejį.

35. Vartotojas, nesumokėjęs Teikėjo pateiktoje sąskaitoje nurodytos sumos Sutartyje nurodytu terminu, Teikėjo reikalavimu moka 0,02 proc. nuo vėluojamos sumokėti sumos dydžio delspinigius už kiekvieną praleistą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).

36. Šalys atlygina viena kitai nuostolius, susidariusius dėl netinkamo Sutartimi nustatytų įsipareigojimų vykdymo ar nevykdymo.

**VIII SKYRIUS**

NENUGALIMOS JĖGOS APLINKYBĖS (*FORCE MAJEURE*)

37. Nei viena Sutarties Šalis nėra laikoma pažeidusia Sutartį arba nevykdančia savo įsipareigojimų pagal Sutartį, jei įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“.

38. Jei kuri nors Sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama, bet ne vėliau kaip per 3 darbo dienas nuo tokių aplinkybių atsiradimo ar paaiškėjimo, informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį ir pateikdama pagrindžiančius įrodymus. Jei Vartotojas raštu nenurodo kitaip, Teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.

39. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento.

40. Jei nenugalimos jėgos (*force majeure*) aplinkybės trunka ilgiau kaip 10 (dešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtų aplinkybių gali būti Teikėjui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**IX SKYRIUS**

**SUTARTIES GALIOJIMAS, KEITIMAS IR NUTRAUKIMAS**

41. Sutartis įsigalioja, kai Sutarties Šalys ją pasirašo kvalifikuotais elektroniniais parašais, ir galioja, iki bus išnaudota Pradinės Sutarties vertė, nurodyta Sutarties 11 punkte, bet ne ilgiau kaip 24 (dvidešimt keturis) mėnesius.

42. Sutarties sąlygos jos galiojimo laikotarpiu gali būti keičiamos Sutartyje ir VPĮ 89 straipsnyje nustatytais atvejais ir jame nustatyta tvarka.

43. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą nesutinkanti Šalis motyvuotai atsako per 10 darbo dienas. Kitu atveju, Šalims tarpusavyje susitarus dėl Sutarties sąlygų keitimo, šie pakeitimai įforminami susitarimu, kuris yra neatskiriama Sutarties dalis.

44. Sutartis gali būti nutraukiama prieš terminą rašytiniu Šalių susitarimu ir Lietuvos Respublikos civilinio kodekso nustatyta tvarka.

45. Dėl esminių Sutarties sąlygų pažeidimų ir dėl atvejų, nurodytų VPĮ 90 straipsnio 1 dalyje, Sutartis nutraukiama vienašališkai, pranešus apie Sutarties nutraukimą kitai Šaliai raštu prieš 10 kalendorinių dienų. Nustatydamos esminius Sutarties pažeidimus, Šalys vadovaujasi Sutartimi ir Lietuvos Respublikos civilinio kodekso 6.217 straipsnio nuostatomis. Esminiais Sutarties pažeidimais laikoma:

45.1. Teikėjas nepradeda laiku vykdyti Sutarties ir Vartotojui pareikalavus ją vykdyti, per Vartotojo nurodytą terminą nepradeda vykdyti Sutarties;

45.2. Teikėjas netinkamai vykdo arba nevykdo Sutartimi prisiimtų įsipareigojimų ir po Vartotojo pareikalavimo per Vartotojo nurodytą terminą toliau netinkamai vykdo ar nevykdo sutartinių įsipareigojimų;

45.3. Teikėjas pasitelkia ar pakeičia subteikėją, neinformavęs Vartotojo ir su Vartotojo nepasirašęs susitarimo dėl subteikėjo pasitelkimo (pakeitimo);

45.4. Vartotojas, nesant Teikėjo kaltės, vėluoja atlikti mokėjimą daugiau kaip 30 (trisdešimt) darbo dienų ir, gavęs įspėjimą raštu dėl vėlavimo atlikti mokėjimą, mokėjimo neatlieka per 10 (dešimt) darbo dienų nuo įspėjimo gavimo dienos.

46. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

**XI SKYRIUS**

**BAIGIAMOSIOS NUOSTATOS**

47. Sutarčiai, sprendžiant jos galiojimo, vykdymo, taikymo ir aiškinimo klausimus, taip pat neaptartoms sąlygoms taikomi Lietuvos Respublikos teisės aktai.

48. Sutarties sąlygos turi būti aiškinamos, atsižvelgiant į tarpusavio ryšį, Sutarties esmę ir tikslą.

49. Šalių ginčai dėl Sutarties nevykdymo ar dėl netinkamo vykdymo sprendžiami derybomis, o nepavykus susitarti – Lietuvos Respublikos teisės aktų nustatyta tvarka, teisme pagal Vartotojo buveinės vietą.

50 Šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, faksu, įteikiami asmeniškai Sutarties Šalių adresais, nurodytais Sutartyje. Jei adresatas praneša apie pasikeitusį adresą, tai dokumentai privalo būti pristatomi naujuoju adresu. Jei adresatas savo pranešime nenurodė kito adreso, tai atsakymas jam siunčiamas tuo pačiu adresu, kuriuo išsiųstas pranešimas.

51. Šalių atstovai, kuriems turi būti adresuojami visi su Sutarties vykdymu susiję oficialūs Šalių pranešimai:

**Vartotojo atstovas**

**Teikėjo atstovas**

52. Šalys įsipareigoja iš anksto viena kitą informuoti apie oficialių asmenų kontaktų ar kontaktinių ir kitų duomenų pasikeitimą. Apie Šalių buveinės adreso, pavadinimo, banko sąskaitos ar kitų Sutartyje pateiktų duomenų pasikeitimus kiekviena iš Šalių įsipareigoja pranešti kitai Šaliai per 5 darbo dienas po atitinkamų duomenų pasikeitimo. Šis pranešimas tampa neatskiriama Sutarties dalimi.

53. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies išankstinio rašytinio sutikimo.

54. Jei Teikėjas veikia jungtinės veiklos (partnerystės) pagrindu, partneriai yra solidariai atsakingi už Sutarties nuostatų vykdymą pagal Lietuvos Respublikos įstatymus ir kitus teisės aktus. Jungtinės veiklos sutartimi nustatytų partnerių keitimas yra laikomas Sutarties keitimu, o jų keitimas be rašytinio su Vartotoju sudaryto susitarimo (Vartotojo sutikimo) – esminiu Sutarties pažeidimu.

55. Šalys privalo laikytis konfidencialumo: neatskleisti raštu, žodžiu ar kitokiu būdu tretiesiems asmenims jokios komercinės ar finansinės informacijos, kurią sužinojo bendradarbiaudamos pagal Sutartį (išskyrus, kai privalo atskleisti tokią informaciją kompetentingoms institucijoms pagal galiojančius teisės aktus), užtikrinti tinkamą asmens duomenų apsaugą, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų teisinę apsaugą, nuostatomis ir Sutarties 3 priede nustatytomis sąlygomis.

56. Sutarties atsakingi asmenys, paskirti Vartotojo vadovo 202... m. d. įsakymu Nr. \_\_\_\_\_\_\_\_:

56. 1. už Sutarties paskelbimą – (nurodyti vardą, pavardę, pareigas);

56.2. už Sutarties vykdymą, Sutarties pakeitimų paskelbimą – (nurodyti vardą, pavardę, pareigas).

57. Prie Sutarties pridedami priedai ir dokumentai yra neatskiriamos Sutarties dalys:

58.1. Paslaugų įkainiai ir Abonentų skaičius (1 priedas), l.;

58.2. Paslaugų techninė specifikacija (2 priedas), l.;

58.3. Tarptautinių pokalbių šalių sąrašas, l.;

58.4. Tarptinklinio ryšio šalių sąrašas, l.;

58.5. Susitarimas dėl asmens duomenų tvarkymo (3 priedas), l.;

58.6. Subteikėjų ir jiems perduodamų teikti paslaugų sąrašas (pridedama, jei yra pasitelkiami subteikėjai).

**XII SKYRIUS**

**ŠALIŲ ADRESAI IR KITI REKVIZITAI**

|  |  |  |
| --- | --- | --- |
| **Vartotojas** |  | **Teikėjas** |
|  |  |  |
|  |  |  |
|  |  |  |
| (Pareigos) |  | (Pareigos) |
|  |  |  |
| (Parašas) |  | (Parašas) |
| (Vardas, pavardė) |  | (Vardas, pavardė) |